paragraph_text: U dresu riječkog prvoligaša nanizao je gotovo deset sezona na poziciji desnog braniča. Besprijekoran u pripremi i pristupu utakmici, standardan, korektan i samozatajan, brzo je osvojio simpatije riječke publike. Neosporna Romićeva kvaliteta prepoznata je i kroz tri nastupa za hrvatsku državnu reprezentaciju na australskoj turneji reprezentacije u srpnju 1992., kada je izbornik bio Stanko Poklepović Špaco.